wickkiey/tamil-wikipedia-markdown huggingface dataset:
# பிரியா பாபு


**பிரியா பாபு** என்பவர் தமிழ்நாட்டைச் சேர்ந்த மாற்றுப்பாலினச் செயல்பாட்டாளர், எழுத்தாளர், ஆவணப்பட இயக்குநர், பேச்சாளராவார். திருநங்கையருக்கான திருநங்கையர் ஆவண மையத்தை மதுரையில் 2016 இல் தொடங்கி, நடத்திவருகிறார். மாற்றுப் பாலினத்தவர்களின் படைப்புகள் வெளியிட டிரான்ஸ் பதிப்பகத்தையும் இசைப் பாடல்கள் போன்றவற்றை வெளியிடும் டிரான்ஸ்மீடியா எனும் யூடியூப் அலைவரிசையையும் நிர்வகித்து வருகிறார்.  

## இளமைக்காலம்
திருச்சியில் பிறந்த இவர் 1990 களில் மும்பைக்கு சென்றார். பாலின அடையாளத்துடன் பல்வேறு சமூகச் சிக்கலை அங்கே எதிர்கொண்டார். சு. சமுத்திரம் எழுதிய வாடாமல்லி நூலைப் படித்தபிறகு புதிய உத்வேகம் பெற்று, தொடர்ந்து வாசிக்கவும் எழுதவும் தொடங்கினார். 2001 ஆம் ஆண்டு தமிழக திரும்பி வந்து திருநங்கைகளின் நலனுக்காக செயல்படத்தொடங்கினார். தமிழ்நாடு முற்போக்கு எழுத்தாளர் கலைஞர்கள் சங்கத்தின் சார்பாக கலை இலக்கிய இரவுகளில் நாடகங்களை அரங்கேற்றினார்.  

## இயக்கியவை
- தமிழகத்தில் திருநங்கையர் வழக்காறுகள் - ஆவணப்படம்
- வானம் தாண்டி (2017)- இசைத் தொகுப்பு
- அரிகண்டி (2021) -குறும்படம்
# அக்கராயன்குளம்



<templatestyles src="Module:Infobox/styles.css"></templatestyles>  
அக்கராயன் குளமானது இலங்கையின் உலர் வலய வடமாகாண கிளிநொச்சி மாவட்ட கரைச்சி<nowiki/>ப்பிரதேசசபைக்குட்ப்பட்ட KN 05 கிராம சேவகர் பிரிவுக்கு உட்பட்டது. இது கிளிநொச்சிக்குத் தென்மேற்கே சுமார் 15 கிலோமீட்டர் தூரத்தில் அமைந்துள்ளது.இக்கிராமத்தின் பெயரிலே அங்கே ஒரு குளமும் உண்டு.  

இது 13 ஆம் நூற்றாண்டில் வன்னியை ஆண்ட தமிழ் மன்னன் " அக்கராய மன்னனால் கட்டப்பட்டது.  

### கட்டப்பட்ட நோக்கம்
மக்களின் குடிப்பரம்பலுக்காகவும் வாழ்வாதாரத்துக்காகவும்; மேலும் இதன் எல்லைகள் விரிவாக்கம் பெற்று கோணாவில், ஸ்கந்தபுரம், யூனியன் குளம் என்று குடிப்பரம்பல் நிர்வகிக்கப்பட்டு மக்கள் வாழ்விடங்கள் விவசாய நிலங்களாக வழங்கப்பட்டு வாழ்கின்றார்கள்.  

இக்குளத்தின் முதல் பயனாக 1819 குடும்பங்கள் விவசாயத்தை மேற்கொள்கிறார்கள். முதன்மை பயிராக நெற்செய்கையே உள்ளது. மேட்டுக்காணிகளில் நிலையான பயிர்களாக தென்னை, பனை, மா, பலா, வாழை, போன்றவையும், தானிய பயிர்களாக உளுந்து, கௌப்பி, எள்ளு, குரக்கன் பயிர்களும் பயிரிடப்படுகின்றன. அக்கராயன் குளமானது மீன்பிடிக்கும் தொழிலுக்கும் உரிய இடம்.இதில் தம் விவசாய நேரம் போக மீன்பிடிப்பதையும் ஆதாரமாக கொண்டு வாழ்கிறார்கள்.  

### இக்குளத்திற்கான நீர் ஆதாரம்
மழை நீரே அக்கராயன் ஆற்றுப்படுகை மூலம் கிடைக்கின்றது. இன்னும் மழைக்காலங்களில் வெளியேறும் மேலதிக நீர்கள் மண்டைக்கல்லாறு, கனகராயன்குள ஆற்றுப்படுகை மூலமாகவும்; மேலும் முறிகண்டி குளத்திலிருந்தும் நீர் கிடைக்கின்றது.  

### அமைவிடம்
இது A 9, A 32, நெடுஞ்சாலைகளை இணைக்கும் திருமுருகண்டியிலிருந்து A 32 வீதியில் வன்னேரிக்கும் இடையில் அமைந்துள்ளது.  

### விஸ்தீரணம் மற்றும் வடிவமைப்பு
அக்கராயன் குளத்தின் நீரேந்து பரப்பு 17000 ஏக்கர். இக்குளத்தில் ஆழம் 21 அடியாகும். இதன் அணைக்கட்டின் நீளம் 5600 அடி நீளமானது. இக்குளத்தின் மண் கழித்தரையாக உள்ளது.  

### சூழல்
இக்குளத்தில் சூழல் மிக மிக இயற்கையான மரங்களால் சூழப்பட்ட காடு. இங்கு பாலை, வீரை, முதிரை ஆகிய பெருமரங்களும், சிறிய பற்றைக்காடுகளான சூரை, மஞ்சவூனா, அலம்பல் போன்றவையும், செடிகொடிகளாக மருத்துவ மூலிகைகளும் நிறைந்துள்ளன. நீலோத்பவம், செந்தாமரையும் அழகுமலர்களாக சூழவுள்ளது.  

### பயன்கள்

இங்கு குடிப்பரம்பல் உருவாக்கப்பட்டபோது அரச மருத்துவமனை, அக்கராயன் மகா வித்யாலயம் போன்ற மக்களுக்கான தேவைகளும், சமய வழிபாடாக கிறிஸ்தவ மற்றும் இந்துக்கோயில்களும் மக்களுக்காக உருவாக்கப்பட்டுள்ளது. அக்கராயன் குளத்தின் நீர்ப்பாசனம் முக்கிய காரணமாக உள்ளது.  

"வரப்பு உயர, நீர் உயரும்; நீர் உயர பயிர் உயரும், பயிர் உயர மக்கள் உயர்வார்கள்", என்பது போல் மக்கள் அக்கராயன் குளத்தின் மூலம் உயர்ந்தார்கள்.  

### பராமரிப்பு

இக்குளத்தில் வெள்ளப்பெருக்கானது 1981, 1984, 1998, 2001 போன்ற காலங்களில் ஏற்பட்டுள்ளது. குளமானது பராமரிக்கப்பட வேண்டியது. இது ஆற்றுப்படுகையின் மூலமாக நீரைக்கொண்டுவருவதால் குளம் தூர்ந்து போகும் நிலை உள்ளதால், தூர்வார வேண்டும். அணைக்கட்டுகள் கண்காணிக்கப்பட வேண்டும். அது உடைப்பெடுக்காமல் பராமரிக்கப்பட வேண்டும். நீர் விரயம் அகாதபடி வாய்க்கால் வடிவமைப்பு அமைப்பதன் மூலமாக இன்னும் அதிக பயன் பெற முடியும்.  

மன்னன் அக்கராயன் மக்களையும் மண்ணையும் நேசித்து கட்டிய குளமே அக்கராயன் குளம்.
# எலிசபத் குவெலிம்


**எலிசபெத், லேடி குவெலிம்** (*Elizabeth, Lady Gwillim* 21 ஏப்ரல் 1763 - 21 திசம்பர் 1807) என்பவர் ஒரு ஆங்கில ஓவியர் மற்றும் இயற்கை ஆர்வலர் ஆவார். இவர் 1801 முதல் 1807 வரை இந்தியாவின் மதராசில் (இப்போது சென்னை ) வாழ்ந்தபோது, இந்தியப் பறவைகளின் சுமார் 200 நீர்வண்ண ஓவியங்களை வரைந்தார். உலக அளவில் ஜான் ஜேம்ஸ் அடுபன் பதிப்பித்து புகழ்பெற்ற *தி பேர்ட்ஸ் ஆஃப் அமெரிக்கா*வில் (1827-1839) உள்ள இயற்கை அளவிலான ஓவியங்களே மிகச் சிறந்தவையாகக் கருதப்பட்டு வந்தன. அதை வெளியிடுவதற்கு சுமார் 20 ஆண்டுகளுக்கு முன்பே குவில்லிமின் இயற்கை அளவிலான ஓவியங்கள் வரையப்பட்டன. இவை கண்டு பிடிக்கபட்ட பிறகு அதன் துல்லியம் மற்றும் இயற்கையான தோற்றத்துடன் உள்ளதற்காகப் பாராட்டப்பட்டன. கூண்டில் உயிரோடு உள்ள பறவைகளை நன்கு அவதானித்து அதன் மூலம் இவர் தனது நீர் வண்ண ஓவியங்களை உருவாக்கினார். சில சமயங்களில் பறவைகளை அவற்றின் இயற்கையான சூழலில் அவதானித்தும் வரைந்துள்ளார்.  

## இந்தியாவில்
எலிசபெத் குவில்லிம், அவரது கணவர், சர் ஹென்றி எலிசபெத்தின் திருமணமாகாத சகோதரி மேரி சைமண்ட்ஸ், சர் ஹென்றியின் உதவியாளர் ரிச்சர்ட் கிளார்க், மற்றொரு எழுத்தர் மற்றும் இரண்டு இந்திய ஊழியர்களும் 1801 ஆம் ஆண்டு மார்ச் 31 ஆம் தேதி இந்துஸ்தான் என்ற கப்பலில் ஏறி, ஏறக்குறைய ஐந்து மாதப் பயணத்திற்குப் பிறகு மதராசு (இப்போது சென்னை என்று அழைக்கப்படுகிறது) சூலை 26 அன்று வந்தடைந்தனர். அங்கு இவர்களது வாழ்க்கையானது, சகோதரிகள் தங்கள் தாய், சகோதரி ஹெஸ்டர், இங்கிலாந்தில் உள்ள நண்பர்களுக்கு எழுதிய கடிதங்கள் வாயிலாக விரிவாக அறியப்படுகிறது. அந்தக் கடிதங்கள் இப்போது பிரித்தானிய நூலகத்தில் உள்ளன. அந்தக் கடிதங்களின் மூலம் அப்போதைய மதராசின் நிலவமைப்பு, உயிரினங்கள், தாவரங்கள், மக்களின் பேச்சுநடை, அண்ந்த ஆடை, உணவு பண்பாடு, காலநிலை, நிலப்பரப்பு, உணவு, உள்ளூர் சமூக மற்றும் சமய பழக்கவழக்கங்கள் போன்ற பல்வேறு விசயங்கள் குறித்து குறிப்பிடப்பட்டுள்ளன. பல துறைகளைச் சேர்ந்த அறிஞர்கள் குவில்லிம்-சைமண்ட்ஸ் கடிதங்களை சமூகத்தில் தேவதாசி பெண்களின் பங்கு போன்ற பலதரப்பட்ட விஷயங்களைப் பற்றிய தகவல்களைப் பற்றி படித்துள்ளனர். இது மட்டுமல்லாது குவில்லிம் தன்னைச் சுற்றியுள்ள இயற்கை உலகத்தை தனது கடிதங்களிலும், சென்னையிலிருந்த தன் வாழ்வின் ஏழு ஆண்டுகளில் உருவாக்கிய பல பறவைகளை ஓவியங்களால் விவரித்துள்ளது மிகச் சிறப்பான பணிகளில் ஒன்று ஆகும்.  

## இறப்பு
குவில்லிம் 1807 திசம்பரில் அறியப்படாத காரணங்களால் இறந்தார். 21 திசம்பர் 1807 அன்று சென்னை ஜார்ஜ் கோட்டையில் உள்ள உள்ள புனித மேரி தேவாலயத்தில் அடக்கம் செய்யப்பட்டார். இவரது கணவர் சர்ச்சைக்குரிய ஒரு சூழ்நிலையில் அடுத்த ஆண்டு திரும்ப அழைக்கப்பட்டார். அவர் மேரியுடன் நன்னம்பிக்கை முனை வழியாக இங்கிலாந்து திரும்பினார். 1920 களின் முற்பகுதியில் இலண்டனில் உள்ள ஒரு பழைய புத்தக விற்பனையாளரிடம் நிலவறையில் தூசு படிந்த ஒரு பெட்டியில் இருந்த இவரது ஓவியங்களை கண் மருத்துவரும் விலங்கியலாளருமான கேசி ஆல்பர்ட் வுட் விலைக்கு வாங்கி மெக்கில் பல்கலைக்கழகத்தில் உள்ள பிளாக்கர் வூட் நூலகத்திற்கு வழங்கினார். அப்போது இந்த ஓவியங்களை வரைந்த எலிசபெத் குவெலிம் யார் என்று அவருக்குத் தெரிந்திருக்கவில்லை. பிற்காலத்தில் பலரின் முயற்சிகளால் இவர் யார் என்று தெரியவந்துள்ளது.  

## தேர்ந்தெடுக்கப்பட்ட படைப்புகள்
# எம்ஜிஆர் ஓட்டப்பந்தய பயிற்சி மைதானம்



**எம்ஜிஆர் ஓட்டப்பந்தய பயிற்சி மைதானம்** (*MGR Race Course Stadium*) எம்ஜிஆர் ஸ்டேடியம் என்றும் அழைக்கப்படுகிறது. இந்தியாவின் மதுரையில் உள்ள ஒரு பல்நோக்கு மைதானமாகும். இங்கு தேசிய, சர்வதேச கபடி போட்டிகள் மற்றும் முதன்மை ஆட்டங்கள் உட்பட பல விளையாட்டு நிகழ்வுகள் நடத்துகிறது. இதில் 10,000 பேர் அமரும் வசதி உடையது. மேலும் 400மீ செயற்கை தடகளப் பாதையைக் கொண்டுள்ளது. 1970 ஆண்டில் 26 ஏக்கர்கள் பரப்பளவில் கட்டிடங்கள் கட்டப்பட்டன. இந்த மைதானம் 12 க்கும் மேற்பட்ட விளையாட்டுத் துறைகள் நடத்தும் வசதிகளைக் கொண்டது. இந்த மைதானம் மதுரையின் முக்கிய விளையாட்டு மைதானமாகும்.  

## வரலாறு
எம்ஜிஆர் ஓட்டப்பந்தய பயிற்சி மைதானம் 1970 ஆம் ஆண்டு தமிழ்நாடு விளையாட்டு மேம்பாட்டு ஆணையத்தால் நிறுவப்பட்டது. ஒரு நாளைக்கு சுமார் 3000 பேர் பயன்படுத்தும் மதுரையில் உள்ள முக்கிய விளையாட்டு மைதானத்தில் இதுவும் ஒன்றாகும். இம் மைதானம் 2012 ஆண்டில் மீண்டும் புதுப்பிக்கப்பட்டது  
இந்த மைதானத்தில் 2014 ஆண்டு முதலாவது தென் மண்டல நீச்சலுக்கான முதன்மை ஆட்ட இணை ஒலிம்பிக் விளையாட்டுக் கூட்டத்தை தமிழ்நாடு அரசால் நடத்தப்பட்டது. இணை ஒலிம்பிக் விளையாட்டு என்பது மாற்றுத் திறனாளர்களுக்கான ஒலிம்பிக் விளையாட்டுக்கள் ஆகும் இது பாராலிம்பிக் எனவும் அழைக்கப்படுகிறது. இந்த மைதானத்தில் உள்ள ஹாக்கி மைதானத்தைச் சுற்றி கலை காட்சி கூடம் அமைக்கும் திட்டத்திற்கும் துப்பாக்கிச் சுடும் பயிற்சித் தளத்திற்கும் முன்மொழிவு 2014 ஆம் ஆண்டில் அரசுக்கு அனுப்பப்பட்டது.  

## வசதிகள்
இந்த விளையாட்டு அரங்கம் முதன்மையான தடகள விளையாட்டுக்கள் நடத்த பயன்படுத்தப்படுகிறது. இந்த மைதானத்தில் உள்ள வசதிகளில் தடகள விளையாட்டுக்கான 400 மீ செயற்கை தடம் உள்ளது.இதில் நான்கு பூப்பந்து மைதானங்களும் கூடைப்பந்து மைதானமும் துடுப்பாட்ட மைதானம், கால்பந்து மைதானம், வரிப்பந்தாட்டம், மேடை வரிப்பந்தாட்டம் மைதானங்கள், கைப்பந்து மைதானம் உள்ளது. இங்கு இருக்கும் நீச்சல் குளமானது 25 மீட்டர் அகலம், 82 அடி ஆழம் உள்ளது. . மேலும் கபடி, பளுதூக்குதல் போட்டிகள் நடைபெறுகிறது. இம் மைதானத்தில் மாநில மற்றும் தேசிய அளவில் படப்பிடிப்பு போன்ற பிற நிகழ்வுகளையும் நடத்த இந்த விளையாட்டு அரங்கம் பயன்படுத்தப்படுகிறது. . இந்த மைதானத்தில் ஒரு ஆண்கள் தங்கும் விடுதியும் உள்ளது, இங்கு 140 கைதிகள் தடகளம், பூப்பந்து, கூடைப்பந்து, ஹாக்கி, கைப்பந்து மற்றும் கால்பந்து ஆகியவற்றைப் பயிற்சி செய்கிறார்கள்.
# சைதிகள்

ஒட்டியப் பகுதிகளில் ஜெய்திகளின் பிரதேசங்கள்]]  

**ஜெய்திகள்** (Zaydism) என்பது சியா இஸ்லாத்தின் ஒரு துணைப் பிரிவினர். ஜெய்தியிசத்தை பின்பற்றுபவர்கள் **சைதியா சியா** என்று அழைக்கப்படுகிறார்கள். கிபி 740ம் ஆண்டில் உமையா கலிபாவுக்கு எதிரான இமாம் ஜெய்தி இப்னு அலியின்தோல்வியுற்ற கிளர்ச்சியைத் தொடர்ந்து தோன்றியது ஜெய்திசம் சியா முஸ்லீம்களான பன்னிருவர் சியா மற்றும் இஸ்மாயிலிகள் போலல்லாமல், ஜெய்திகள் சில சமயங்களில் தவறாக ஐவர் என்றும் அழைக்கப்படுகிறார்கள். ஜிஹாதுக்கான அழைப்பு (தாவா), இமாமுக்கு கீழ்ப்படிதல் ஜெய்திகளுக்கு தேவையான இரண்டு குணங்கள் ஆகும். உலகின் பெரும்பாலான ஜெய்திகளின் வாழ்விடங்கள் வடக்கு யேமன் மற்றும் சௌதி அரேபியாவின் நஜ்ரான் பகுதியில்.அமைந்துள்ளது.ஏமன் நாட்டு முஸ்லீம்களில் 35 முதல் 40% பேர் ஜெய்திகள் ஆவார். உசைன் பத்ரெடின் அல்-ஹூதியின் கூற்றுப்படி, ஜெய்திகள் "தங்கள் வீடுகளில் உட்காருவது" மற்றும் அநீதியான உலகில் செயலற்ற நிலையில் இருப்பது கடினம்.  

ஜெய்திகள் இமாம்களின் தவறான தன்மையை நம்புவதில்லை மற்றும் அவர்களுக்கு எந்தவிதமான இயற்கைக்கு அப்பாற்பட்ட பண்புகளையும் கற்பதில்லை. ஆனால் இமாம்களின் தலைமைத்துவத்தை ஏற்றுக்கொள்கின்றனர். பன்னிருவர் சியா மற்றும் இஸ்மாயிலிகள் ஆகியவற்றில் காணப்படும் *நாஸ் இமாமத்* என்ற கருத்தையும் ஜெய்திகள் ஏற்பதில்லை. 9ம் நூற்றாண்டில் அப்பாசியக் கலீபகத்தின் படைத்தலைவரும், ஜெய்தி சியா முஸ்லீமான அலி இப்னு அபி சயீத் தனது கடைசி காலத்தில் கஃபாவில் உள்ள மக்களால் காட்டிக் கொடுக்கப்பட்டதாக ஜெய்திகள் கருதுகிறார்கள்.. 2014ம் ஆண்டு நிலவரப்படி, உலக முஸ்லீம் மக்கள் தொகையில் 0.5% ஜெய்திகள் உள்ளனர்.  

சபாவித்து இராச்சியத்தினருக்கு முன்னர் மிகவும் சக்திவாய்ந்ததாக இருந்த ஜெய்தியா பிரிவு, தற்போது சியா இசுலாமியர்களில் இரண்டாவது பெரிய பிரிவாக உள்ளது. அவர்கள் சுன்னி இசுலாம் பிரிவினரின் நம்பிக்கைகளுக்கு மிக நெருக்கமானவர்கள் மற்றும் இமாம்களின் தவறற்ற தன்மையை நம்புவதில்லை.  

1990ம் ஆண்டில் ஏமனின் வடக்குப்பகுதியில் இருந்த ஜெய்திகள் சியா இஸ்லாத்தின் மரபுகளை பாதுகாக்கும் இளைஞர்களின் மறுமலர்ச்சி குழுவாக உருவாகியதுதான் ஹூத்திகள் என்று அழைக்கப்படும் *அன்சார் அல்லாஹ்* (கடவுளின் கட்சிக்காரர்கள்) கிளர்ச்சி குழுவினர்.  

தங்களை முகமது நபிகள் வழித்தோன்றல்களாக கூறிக்கொள்ளும் ஜெய்திகள் பண்டைய ஏமனில் 1000 ஆண்டுகளுக்கும் மேலாக 1962ம் ஆண்டு வரை ஆட்சி செய்து வந்த ஜைதி இமாம் இராஜ்ஜியத்தில் முக்கிய பங்காற்றியவர்கள் என்று கூறப்படுகிறது. இந்த ஆட்சியாளர்கள் புதிய ஏமன் குடியரசு ஆட்சி அமைக்கப்பட்ட பிறகு அச்சுறுத்தலாக கருதப்பட்டு ஒதுக்கப்பட்டனர்.  

## இதனையும் காண்க
- நிசாரி இசுமாயிலி அரசு
# திருநங்கையர் ஆவண மையம்


**திருநங்கையர் ஆவண மையம்** என்பது திருநங்கை, திருநம்பி உள்ளிட்ட மாற்றுப் பாலினத்தவர்கள் குறித்த ஆவணக் காப்பகமாகும். இம்மையம் 2016 இல் மதுரை விஸ்வநாதபுரத்தில் திருநங்கை பிரியா பாபுவால் தொடங்கப்பட்டு, தற்போது சின்னசொக்கிக்குளத்தில் இயங்கிவருகிறது.  

அவ்வமைப்பானது தமிழ்நாடு பொது அறக்கட்டளைச் சட்டத்தின் கீழ் பதிவு செய்யப்பட்ட தன்னார்வல அமைப்பாகும். இதன் மூலம் மாற்றுப் பாலினத்தவர்களின் கல்வி, பயிற்சி, சட்ட அலோசனை, கலந்தாய்வு உள்ளிட்ட மேம்பாட்டுப் பணிகளைச் செய்து வருகிறது. பல்வேறு மாணவர்கள், ஆய்வாளர்களுக்கான ஆவணப் பாதுகாப்பகமாகவும் செயல்பட்டுவருகிறது. திருநங்கையர் குறித்தான குறும்படங்கள் மற்றும் ஆவணப்படங்களுக்கான திரைப்படத் திருவிழாவினை ஆண்டுதோறும் நடத்தி வருகிறது.
# இஸ்மாயிலிகள்


**இஸ்மாயிலிகள்** (அரபு: الإسماعيلية) என்பது சியா இசுலாமின் ஒரு கிளை ஆகும். பன்னிருவர் சியா இசுலாமியர்களிடமிருந்து இஸ்மாயிலிகள் வேறுபடுகிறார்கள். இஸ்மாயிலின் இளைய சகோதரரான மூசா அல்-காதிமை உண்மையான இமாமாக ஏற்றுக்கொண்டவர்களே இஸ்மாயிலிகள்.  

8ம் நூற்றாண்டில் முகம்மது இப்னு இஸ்மாயிலின் மரணத்திற்குப் பிறகு, இஸ்மாயிலியத்தின் போதனைகள் இன்று அறியப்படும் நம்பிக்கை அமைப்பாக மேலும் மாறியது, இஸ்லாமிய மதத்தின் ஆழமான, ஆழ்ந்த பொருளின் வெளிப்படையான செறிவு கொண்டது. இறுதியில் உசுலிசம் மற்றும் அக்பரிசம் மிகவும் இலக்கியவாத (ஜாஹிர்) நோக்கிய வளர்ச்சியுடன், ஷியா இஸ்லாம் இரண்டு தனித்தனி திசைகளில் வளர்ந்தது. சரியத் சட்டம் மற்றும் வழிகாட்டிகளாக இருந்த பன்னிரண்டு இமாம்களின் செயல்கள் மற்றும் நபியின் வாசகங்கள் (நபிவழி) ஆகியவற்றில் கவனம் செலுத்தும் உசுலி மற்றும் அக்பரி குழுக்கள, ஆழ்ந்த உண்மை மற்றும் புரிந்துகொள்ளக்கூடிய தெய்வீக யதார்த்தத்தின் வெளிப்பாட்டைக் குறிக்கும் "காலத்தின் இமாம்" மேலும் கடவுளுக்கு ஒரு வெளிச்சம்.  

இஸ்மாயிலிசம் ஒரு கட்டத்தில் உயர்ந்து சியா இஸ்லாத்தின் மிகப்பெரிய கிளையாக மாறியது. 10 முதல் 12ம் நூற்றாண்டுகளில் பாத்திம கலீபக ஆட்சியில் உச்சக்கட்டத்தை அடைந்தது. இஸ்மாயிலிகள் ஒரே கடவுள் கொள்கையும், முஹம்மதுவுடன் தெய்வீக வெளிப்பாட்டின் முடிவையும் நம்புகிறார்கள். அவரை "எல்லா மனிதகுலத்திற்கும் கடவுளின் இறுதி தீர்க்கதரிசி மற்றும் தூதர்" என்று அவர்கள் பார்க்கிறார்கள். இஸ்மாயிலிகள் மற்றும் பன்னிருவர், சியா இசுலாம் ஆகியோர் தொடக்க கால இமாம்களை ஏற்றுக்கொள்கிறார்கள். இஸ்மாயிலிகள் இப்னு ஜாஃபரை ஏழாவது இமாமாக ஏற்றுக்கொண்டனர். இஸ்மாயிலி சிந்தனை புதிய பிளாடோனிய தத்துவத்தில் பெரிதும் தாக்கம் கொண்டது.  

இஸ்மாயிலிகளின் பெரிய பிரிவினரான நிசாரி இஸ்மாயிலிகள் நான்காம் ஆகா கானை 49 வது பரம்பரை இமாமாக அங்கீகரித்துள்ளனர்.  

## வாழிடங்கள்
இஸ்மாயிலிகள் நடு ஆசியா, இந்தியா, பாகிஸ்தான், ஏமன், லெபனான், மலேசியா, சிரியா, ஈரான், சவுதி அரேபியா, ஜோர்டான், ஈராக், குவைத், ஆகிய நாடுகளில் இஸ்மாயிலிகளைக் காணலாம். மேலும் ஆப்பிரிக்கா, அங்கோலா, வங்காளதேசம் மற்றும் தென்னாப்பிரிக்கா மற்றும் சமீபத்திய ஆண்டுகளில் ஐரோப்பா, கனடா, ஆஸ்திரேலியா, நியூசிலாந்து, அமெரிக்கா மற்றும் டிரினிடாட் மற்றும் டொபாகோ ஆகிய நாடுகளுக்கு இஸ்மாயிலிகள் குடிபெயர்ந்துள்ளனர்.  

## பிளவின் வரலாறு
சியா இஸ்லாத்தின் ஆறாவது இமாம் *ஜாபர் அல் சாதிக்* இறந்த பிறகு, சியா இஸ்லாமின் இமாம் பதவிக்கு வாரிசு தகராறின் விளைவாக மூன்று பிரிவுகளாகப் பிரிந்தது. இஸ்மாயிலி சியாக்கள் ஜாபர் அல் சாதிக்கின் மகன் இஸ்மாயில் பின் ஜாஃபரின் ஆதரவாளர்களாக இருந்தனர். பிற பிரிவினர் துருஸ்கள், நிசாரி இசுமாயிலிகள் மற்றும் போக்ராஸ்கள்  
## நம்பிக்கைகள்
தூதன் ஜிப்ரீல், முஹம்மது நபிக்கு குர்ஆனை வழங்கினார். இஸ்மாயிலி முஸ்லிம்கள் தங்கள் இமாமுக்கு குர்ஆன் வசனங்களை சமூகத்தின் உறுப்பினர்களுக்கு காலத்திற்கு ஏற்ப விளக்குவதற்கு அதிகாரம் இருப்பதாக நம்புகிறார்கள்.  

சலாத், இஸ்லாமிய பிரார்த்தனை: தொழுகை முறையைத் தீர்மானிக்கும் அதிகாரம் ஹஸர் இமாமுக்கு உண்டு. இன்றைய இஸ்மாயிலி முஸ்லீம்கள் மற்ற முஸ்லீம் பிரிவினரைப் போல ஒரு நாளைக்கு ஐந்து வேளை தொழ வேண்டும் என்று அவசியமில்லை. மாறாக அவர்கள் ஒரு நாளைக்கு மூன்று வேளை தொழுகிறார்கள். ஆண்களும் பெண்களும் ஒன்றாகத் தொழுவதற்குத் தடையில்லை.
# நம்பிக்கைக்காக மன்றாட்டம்

**நம்பிக்கைக்காக மன்றாட்டம்** (*Supplicating Trust*, , *பிடூசியா சப்ளிக்கன்சு*) என்பது கத்தோலிக்கக் கோட்பாட்டின் 2023 பிரகடனமாகும், இது ஒரே பாலின உறவுகளில் தனிநபர்களின் ஆசீர்வாதம் உட்பட, நியதிச் சட்டத்தின் கீழ் திருமணம் செய்து கொள்ளாத இணையர்களை ஆசீர்வதிக்கக் கத்தோலிக்கக் குருமார்களை அனுமதிக்கிறது. 2023 திசம்பர் 18 தேதியிடப்பட்டு, அதே நாளில் வெளியிடப்பட்ட இந்த ஆவணம், திரு ஆட்சிப்பீடத்தின் நம்பிக்கைக் கோட்பாட்டுத் துறை மூலம் வெளியிடப்பட்டு, திருத்தந்தை பிரான்சிசின் கையொப்பத்துடன் அங்கீகரிக்கப்பட்டது. 2000 ஆம் ஆண்டிற்குப் பிறகு இக்கோட்பாட்டுத் துறை வெளியிட்ட முதல் அறிவிப்பு இதுவாகும்.  

*பிடூசியா சப்ளிகன்சு* உடன்படிக்கை பலவிதமான விளக்கங்களைப் பெற்றது. ஒரே பாலின இணையர்களுக்கு ஆசீர்வாதம் வழங்குவது என்பது, அவர்களின் ஒன்றிப்பு வாழ்வை அங்கீகரிப்பதன் அர்த்தமாகாது எனக் கூறுகிறது திருஅவையின் விசுவாசக்கோட்பாட்டுத் துறை. இந்த வெளியீட்டுக்குப் பிறகு வத்திக்கான் அதிகாரத்துவத்தினர் "கடுமையான சித்தாந்த நிலைப்பாடுகளைத்" தவிர்க்க வேண்டும் என்று திருத்தந்தை பிரான்சிசு அறிவுறுத்தினார். ஒரே பாலின இணையர்களை ஆசீர்வதிப்பதைத் தடைசெய்த அதே திரு ஆட்சிப்பீடத்தின் முந்தைய 2021 தீர்ப்பின் தலைகீழாக *பிடூசியா சப்ளிகன்சு* உடன்படிக்கை பரவலாகப் பார்க்கப்படுகிறது.
# நத்தார் ஞாயிறு


).]]  
**நத்தார் ஞாயிறு** (*Christmas Sunday*) அல்லது கிறித்துமசு ஞாயிறு என்பது நத்தார் பண்டிகைக்குப் பிறகு வரும் ஞாயிற்று கிழமையாகும்.  

ஐக்கிய இராச்சியத்தில், நத்தார் தினம் ஒரு சனிக்கிழமையில் வந்தால், திசம்பர் 26 சில சமயங்களில் "நத்தார் ஞாயிறு" என்று குறிப்பிடப்படுகிறது. மேலும் பொக்சிங் நாள் திசம்பர் 27க்கு மாறுகிறது. இருப்பினும் இந்த நடைமுறையில் இப்போது திசம்பர் 26 ஆனது பொதுவாகக் குறிப்பிடப்படுகிறது.  

மேற்கத்தியக் கிறித்தவத்தில், நத்தாருக்குப் பிறகு வரும் முதல் ஞாயிறு "நத்தாரின் முதல் ஞாயிறு" என்று அழைக்கப்படுகிறது.  

நத்தார் ஞாயிறு பொதுவாக தாவீது அரசர், புனித யோசேப்பு (இவர் "நிச்சயமான யோசேப்பு" மற்றும் சேம்சு தி இறைவனின் சகோதர ஆகியோரை நினைவுகூரும் "நாளிக்குப் பிறகு ஞாயிற்றுக்கிழமை" விருந்து தினத்துடன் ஒத்துப்போகிறது. இந்த புனிதர்களுக்கான சிறப்புப் பாடல்கள் மெனாயனில் காணப்படுகின்றன, இவை இயேசுவின் பிறப்பு விழாவிற்கான பாடல்களுடன் இணைக்கப்பட்டுள்ளன. மேலும் தெய்வீக வழிபாட்டில் சிறப்புத் திருமுகங்கள் மற்றும் நற்செய்தி வாசிப்புகள் நிகழ்த்தப்படுகின்றன. திசம்பர் 25 மற்றும் சனவரி 1க்கு இடையில் ஞாயிற்றுக்கிழமை இல்லை என்றால், இந்த விருந்து திசம்பர் 26க்கு மாற்றப்படுகிறது. இது இறைவனின் தாய் சினாக்சிசு இணைக்கப்பட்டுள்ளது. இயேசு பிறப்பின் பிறகு வரும் சனிக்கிழமையும் சிறப்புத் திருமுகங்கள் மற்றும் நற்செய்தி வாசிப்பைக் கொண்டுள்ளது (பிறகு விருந்துகளைத் தவிர எந்தப் பாடல்களும் இல்லை). தியோபனிக்கு முந்தைய சனிக்கிழமை தன் சொந்த சிறப்புத் திருமுகங்கள் மற்றும் நற்செய்தி வாசிப்பைக் கொண்டுள்ளது. மேலும் இரண்டு நாட்களும் ஒரே சனிக்கிழமையில் வந்தால், இரண்டு வாசிப்புகள் நடைபெறும்.
# மிசுவோ-நகமுரா நிகழ்வு

**மிசுவோ-நகமுரா நிகழ்வு** (*Mizuo–Nakamura phenomenon*) என்பது ஒகுச்சி நோய் எனப்படும் இரவு குருட்டுத்தன்மை நோயில் காணப்படும் ஒரு நிகழ்வாகும். சப்பானிய கண் மருத்துவர்களான இயெண்டாரோ மிசுவோ (1876–1913) மற்றும் புன்பே நகமுரா (1886–1969) ஆகியோரின் நினைவாக பெயரிடப்பட்டது.  

ஒளி-தழுவல் நிலையில் விழிமையம் மஞ்சள்-சாம்பல் நிற உலோகப் பளபளப்புடன் தங்க-பழுப்பு நிறத்தில் காணப்படுவது ஒகுச்சி நோயாகும். 3 முதல் 12 மணி நேர முழுமையான ஒளி தழுவலுக்குப் பின்னர் விழிமையம் சாதாரணமாகக் காணப்படும். மேலும் பளபளப்பான மஞ்சள் விழிமையத்தின் எதிர்வினையான இந்த மறைவு மிசுவோ-நகமுரா நிகழ்வு என்று அழைக்கப்படுகிறது.
# 2023 சுந்தனுக்கூர் எரிமலை வெடிப்பு



**2023 சுந்தனுக்கூர் எரிமலை வெடிப்பு** (*2023 Sundhnúkur eruption*) என்பது 18 திசம்பர் 2023 அன்று மாலை, ஐசுலாந்தின் கிரின்டாவிக் நகருக்கு வடக்கே சுந்த்னுக்கூர் பள்ளச் சங்கிலியில் எரிமலை வெடிப்பினைக் குறிக்கிறது. தரையில் உள்ள பிளவுகளில் இருந்து எரிமலைக்குழம்பு கசிந்தது. 19 திசம்பர் தொடக்கத்தில் வெடிப்பு மற்றும் அதனுடன் இணைந்த நில அதிர்வு நடவடிக்கைகளின் தீவிரம் குறைந்தது, புதிதாக திறக்கப்பட்ட பிளவுகளின் இருபுறமும் எரிமலைக்குழம்பு பக்கவாட்டில் பரவியது. 2021- ஆம் ஆண்டில் வெடிப்பு நிகழ்வு தொடங்கியதிலிருந்து ரெய்க்ஜேன்ஸ் தீபகற்பத்தில் ஏற்பட்ட மிகப்பெரிய வெடிப்பு என்று விவரிக்கப்படுகிறது. மேலும் 42 கிலோமீட்டர் தொலைவில் உள்ள தலைநகர் ரெய்க்ஜாவிக் வரை இந்த எரிமலை வெடிப்பு தெரியும். சுந்த்னுக்கூர் எரிமலைப் பள்ளத் தொடர் மற்றும் ஐஸ்லாந்தில் தற்போது செயலில் உள்ள எரிமலைப் பிளவு, ரெய்க்ஜேன்ஸ் தீபகற்ப பிளவு மண்டலத்தின் ஒரு பகுதியாகும்.  

2023 ஆம் ஆண்டு அக்டோபர் 24 ஆம் தேதி எல்ட்வோர்ப்-ஸ்வார்ட்செங்கி எரிமலை அமைப்பில் கடுமையான நிலநடுக்கம் காரணமாக திரளாக வெடிப்பு ஏற்பட்டது, இது அப்பகுதிக்கு அடியில் ஒரு மாக்மாக் குழம்பு ஊடுருவலால் ஏற்பட்டது. நிலநடுக்கங்களின் அதிர்வெண் மற்றும் தீவிரத்தன்மை நவம்பர் 10 அன்று வியத்தகு முறையில் அதிகரித்தது. அந்த நேரத்தில் 20,000 அதிர்வுகள் பதிவாகியுள்ளன. அவற்றில் மிகப்பெரியது 5.3 எண்ணளவைத் தாண்டியது. கிரிண்டாவக்கில் மக்கள் வெளியேற்றத்திற்கு உத்தரவிடப்பட்டது. மேலும், நகரத்திலும் அதைச் சுற்றியுள்ள பகுதிகளிலும் பெரிய அளவிலான உமிழ்தல் படிவு குறிப்பிடத்தக்க சேதத்தை ஏற்படுத்தியதாகக் கூறப்படுகிறது.
# வார்ப்புரு:Infraspeciesbox

<noinclude></noinclude><nowiki/> }}  
| parent = }}  
| display_taxa = -2}}  
| trinomial_authority = }}}}}}}}}  
| subspecies_authority = |}}}}}}  
| species_authority = }}}}}}}}}}  
| subgenus_authority = }}}}}}}}  
| authority = }  
| parent_authority = }}  
| grandparent_authority = }}  
| greatgrandparent_authority = }}  
| greatgreatgrandparent_authority = }}  
| offset = }}  
<noinclude></noinclude>  
| colour = }}|}}}}| }}  
| status = }  
| status_system = }  
| status_ref = }  
| status2 = }  
| status2_system = }  
| status2_ref = }  
| image = }  
| image_width = }  
| upright = }}  
| image_alt = }  
| image_caption = }  
| image_caption_align = }  
| image2 = }  
| image2_width = }  
| upright2 = }}  
| image2_alt = }}  
| image2_caption = }}  
| classification_status = }  
| diversity = }  
| diversity_link = }  
| subgenus =  
| species = ||}}*}}. }*  
| subspecies = ||}}|}}}||}}}}|}}*. .* subsp. *}*|***. .* subsp. *}***}}}}  
| variety=|}}}||}}***. .* var. *}}***|}}  
| trinomial = }}}||}}*|subsp. *} ''}}}}}  
| name = |}}}||}}}  
| range_map = }  
| range_map_upright = }}  
| range_map_width = }  
| range_map_alt = }  
| range_map_caption = }  
| synonyms_ref = }  
| synonyms = }  
}}<noinclude></noinclude>
# கர்மா லோதேய் பூட்டியா


**கர்மா லோதேய் பூட்டியா** (*Karma Loday Bhutia*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநில அரசுக் கல்லூரியில் 1987 ஆம் ஆண்டில் இளங்கலைப் பட்டம் பெற்றார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் கபி லுங்சோக்கு தொகுதியிலிருந்து சிக்கிம் சட்டப் பேரவைக்கு தேர்ந்தெடுக்கப்பட்டார். பி. எசு. கோலே அமைச்சரவையில் வனம், சுற்றுச்சூழல் மற்றும் வனவிலங்கு, சுரங்கங்கள், கனிம மற்றும் புவியியல் மற்றும் அறிவியல் & தொழில்நுட்ப அமைச்சராக இருந்தார்.
# மிங்மா நர்பு செர்பா



**மிங்மா நர்பு செர்பா** (*Mingma Narbu Sherpa*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் புர்பா சங்கய் செர்பா என்பவருக்கு 1971 ஆம் ஆண்டு மகனாகப் பிறந்தார். 1995 ஆம் ஆண்டில் வடக்கு வங்காளப் பல்கலைக்கழகத்தில் படித்து ஆங்கிலத்தில் இளங்கலைப் பட்டம் பெற்றார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் தாரம்தின் சட்ட மன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பி.எசு கோலே அமைச்சரவையில் எரிசக்தி, மின்சாரம் மற்றும் தொழிலாளர் அமைச்சராக இருந்தார்.
# உலோக்கு நாத்து சர்மா



**உலோக்கு நாத்து சர்மா** (*Lok Nath Sharma*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் மது பிரசாத்து சர்ப்மா என்பவருக்கு மகனாகப் பிறந்தார். 1991 ஆம் ஆண்டில் 12 ஆம் வகுப்பு வரை படித்து முடித்தார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் கியால்சிங்கு-பார்னியாக்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பி.எசு கோலே அமைச்சரவையில் உணவு பாதுகாப்பு அமைச்சர், விவசாயம், தோட்டக்கலை & பணப்பயிர்கள், கால்நடை பராமரிப்பு, கால்நடை மீன்பிடி மற்றும் கால்நடை சேவைகள், தகவல், மக்கள் தொடர்பு மற்றும் அச்சிடுதல் துறை அமைச்சராகப் பணிபுரிந்தார்.
# பேது சிங்கு பந்து



**பேது சிங்கு பந்து** (*Bedu Singh Panth*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் மண் பகதூர் பந்து என்பவருக்கு மகனாகப் பிறந்தார். 1972 ஆம் ஆண்டில் மேற்கு வங்காளத்தில் 12 ஆம் வகுப்பு வரை படித்து முடித்தார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் தெமி நாம்பிங்கு சட்டமன்றத் தொகுதி சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பி.எசு கோலே அமைச்சரவையில் சுற்றுலா மற்றும் சிவில் விமான போக்குவரத்து மற்றும் வர்த்தகம் மற்றும் தொழில்துறை அமைச்சராகப் பணிபுரிந்தார்.
# சந்துலால் சா


**சந்துலால் செசங்பாய் சா** (*Chandulal Jesangbhai Shah*) (13 ஏப்ரல் 1898 - 25 நவம்பர் 1975) ஓர் பிரபல இந்தியத் திரைப்பட இயக்குநரும், தயாரிப்பாளரும் மற்றும் திரைக்கதை எழுத்தாளரும் ஆவார். இவர் 1929 இல் *ரஞ்சித் ஸ்டுடியோ* என்ற திரைப்பட தயாரிப்பு நிறுவனத்தை நிறுவினார்.  

சந்துலா சா 1898 இல் பிரித்தானிய இந்தியாவில் குசராத்தின் ஜாம்நகரில் பிறந்தார். பம்பாயில் (இப்போது மும்பை) உள்ள சைடன்காம் கல்லூரியில் படித்தார். பின்னர் 1924 இல் மும்பை பங்குச் சந்தையில் பணி நியமனம் பெற்றார். வேலை கிடைக்கும் என்று காத்திருந்தபோது, புராணப் படங்களுக்கு எழுத்தாளராக இருந்த தனது சகோதரரான ஜே. டி. சாவுக்கு உதவினார். 1925 ஆம் ஆண்டு "இலட்சுமி பிலிம் கம்பெனி" என்ற நிறுவனத்தின் இயக்குநர் மணிலால் ஜோஷி உடல்நிலை சரியில்லாமல் இருந்ததால் *விம்லா* என்ற படத்தை இயக்க இவரை அழைத்தார். அந்த அழைப்பை ஏற்றுக் கொண்ட சந்துலால் சா படத்தை இயக்கியது மட்டுமின்றி அந்த நிறுவனத்திற்காக *பஞ்ச் தண்டா* (1925) மற்றும் *மாதவ் கம் குண்டலா* (1926) என்ற இரண்டு படங்களையும் இயக்கினார்.  

## திரைப்பட வாழ்க்கை
இலட்சுமி பிலிம் கம்பெனியில் இருந்த சந்துலாலின் நண்பரான அமர்சந்த் செராப், வரை கோகினூர் பிலிம் கம்பெனிக்கு அழைத்துச் சென்றார். அங்கு இவர் நிறுவனத்தின் நிறுவனர் கோஹருடன் தொடர்பு கொண்டார், அது இறுதியில் தனிப்பட்ட மற்றும் தொழில்முறை உறவாக வளர்ந்தது.  

கோகினூர் நிறுவனத்தின் தயாரிப்பில் கோகர் மற்றும் சுலோச்சனா ஆகியோரின் நடிப்பில் *டைப்பிஸ்ட் கேர்ள்* (1926) என்ற திரைப்படம் இவர் இயக்கிய முதல் படமம் 17 நாட்களில் தயாரிக்கப்பட்டது. இந்தப் படம் நல்ல வரவேற்பைப் பெற்றது. சந்துலால் அந்நிறுவனத்திற்காக மேலும் ஐந்து படங்களை இயக்கினார், அனைத்திலும் கோகர் இடம்பெற்றார். இவற்றில் *குன்சுந்தரி* (1927) என்ற படம் மிகவும் பிரபலமானது  

திரைப்படத் தயாரிப்பைத் தவிர, இந்தியத் திரைப்படத் துறையின் நிறுவனப் பணிகளுக்கும் சந்துலால் சா நிறைய நேரம் செலவிட்டார். இந்தியத் திரைப்படத் துறையின் வெள்ளி விழா (1939) மற்றும் பொன்விழா (1963) ஆகிய இரண்டும் இவரது வழிகாட்டுதலின் கீழ் கொண்டாடப்பட்டன. இவர் 1951 இல் உருவாக்கப்பட்ட இந்திய திரைப்படக் கூட்டமைப்புக்கு முதல் தலைவராக இருந்தார். அடுத்த ஆண்டு ஹாலிவுட்டுக்கு இந்தியக் குழுவை வழிநடத்தினார்.  

## பிற்கால வாழ்க்கையும் இறப்பும்
ராஜ் கபூர் மற்றும் நர்கிசு நடித்த *பாபி* (1953) என்ற திரைப்படம் தோல்வியடைந்தபோது சந்துலாலின் வீழ்ச்சி தொடங்கியது. அதன்பிறகு *ஊட்பதாங்* (1955), *ஜமீன் கே தாரே* (1960) மற்றும் கடைசியாக நந்த்லால் ஜஸ்வந்த்லாலுடன் இணைந்து இயக்கிய *அகேலி மாட் ஜெய்யோ* (1963) ஆகிய மூன்று படங்களை இயக்கினார். இவர் சூதாட்டம் மற்றும் குதிரை பந்தயத்தில் ஈடுபட்டார். திரைப்படத்துறையின் மிகவும் சக்திவாய்ந்த மனிதராகவும், ஒரு காலத்தில் மகிழுந்துகளை வைத்திருந்தவருமான இவர் பேருந்துகளில் பயணம் செய்ய பணமின்றி வண்டியிலிருந்து கீழே தள்ளப்பட்டார். சந்துலால் சா 25 நவம்பர் 1975 அன்று இறந்தார்.
# நர்கிசு (நடிகை)



**நர்கிசு** (*Nargis*) ஓர் பாக்கித்தானிய திரைப்பட நடிகையும் மற்றும் மேடை நடனக் கலைஞரும் ஆவார். 1993 முதல் 2018 வரையிலான தனது தொழில் வாழ்க்கையில் 104க்கும் மேற்பட்ட படங்களில் நடித்துள்ளார். மேலும் 2016 இல் நாடு முழுவதும் அதிக சம்பளம் வாங்கும் மேடைக் கலைஞராக இருந்தார். இவர் இசை சார்ந்த *சூரியன்* (1998 திரைப்படம்) என்ற காதல் திரைப்படத்தில் தனது துணைப் பாத்திரத்திற்காக மிகவும் பிரபலமானவர். இது எல்லா காலத்திலும் அதிக வசூல் செய்த உள்நாட்டுப் படங்களில் ஒன்றாகும். *இன்டர்நேஷனல் லுடேரே* (1994), *குண்டா ராஜ்* (1994), *சோஹா ஜோரா* (2007), மற்றும் *துஷ்மன் ராணி* (2014) ஆகியவை இவரது மற்ற குறிப்பிடத்தக்க படங்களில் அடங்கும்.  

## விருதுகள் மற்றும் அங்கீகாரம்

1995 இல் பஞ்சாபி மொழித் திரைப்படமான மேடம் ராணி மற்றும் *கலா ராஜ்* (1997) ஆகியவற்றில் நடித்ததற்காக 'சிறந்த துணை நடிகை'க்கான நிகர் விருதினைப் பெற்றார்.
# துத்தநாகச் சுத்திகரிப்பு

**துத்தநாகச் சுத்திகரிப்பு** (Zinc refining) என்பது துத்தநாகத்தை *உயர் தர* சிறப்பு துத்தநாகமாக சுத்திகரிக்கும் ஒரு செயல்முறையாகும். இச்செயல் முறையில் கிடைக்கும் துத்தநாகம் குறைந்தபட்சம் 99.995% தூய்மையானதாகும். மின்னாற்பகுப்பு செயல்முறைகள் மூலம் துத்தநாகத்தை கரைக்கும் போது இந்த செயல்முறை பொதுவாக தேவைப்படுவதில்லை. ஆனால் துத்தநாகம் உயர் வெப்ப உலோகவியல் செயல்முறைகளால் உற்பத்தி செய்யப்படும் போது இம்முறை தேவைப்படுகிறது. ஏனெனில் உயர்வெப்ப உலோகவியல் செயல்முறையில் கிடைக்கும் துத்தநாகம் 98.5% மட்டுமே தூய்மையானது.  

துத்தநாகத்தை தூய்மையாக்க பல்வேறு சுத்திகரிப்பு முறைகள் உள்ளன. ஆனால் பின்னியக்க செயல்முறை மிகவும் பொதுவாக பயன்படுத்தப்படுகிறது.  

மெதுவாக துத்தநாகச் சிதைவு மற்றும் துத்தநாக வார்ப்புகளில் விரிசல் உண்டாக்கும். துத்தநாக அழுகலை தவிர்க்க தொழில் ரீதியாக உயர் தூய்மையான துத்தநாகம் தேவைப்படுகிறது,  

## பின்னியக்கச் செயல்முறை
நியூ செர்சி துத்தநாக நிறுவனம் இந்த செயல்முறையை 1930 ஆம் ஆண்டில் கண்டுபிடித்தது.  

முதலாவது நெடுவரிசையில் உள்ள இரும்பு மற்றும் அலுமினியம் மாசுக்கள் அகற்றப்படுவதுடன் ஒப்பிடுகையில் இந்த செயல்முறை துத்தநாகத்தின் குறைந்த கொதிநிலையைப் (907 பாகை செல்சியசு அல்லது 1665 பாகை பாரங்கீட்டு). பயன்படுத்திக் கொள்கிறது. எனவே, முதல் நெடுவரிசையில் துத்தநாகம் அதன் கொதிநிலைக்கு மேலே சூடாக்கப்பட்டு ஒரு மின்தேக்கிக்கு உயர அனுமதிக்கப்படுகிறது. இரும்பு மற்றும் அலுமினிய அசுத்தங்கள் திண்மம் அல்லது திரவ வடிவில் கீழே மூழ்கும். ஈயம் மற்றும் காட்மியம் நீராவி அசுத்தங்கள் இன்னும் தங்கி உள்ளன. ஈயத்தை அகற்றுவதற்காக 2-3% நீராவி ஒடுக்கப்படுகிறது. இது ஈயத்தின் பெரும்பகுதியை நீராவியிலிருந்து வெளியேற்றுகிறது; மொத்த உள்ளடக்கத்தில் இது 0.003% மட்டுமேயாகும். இறுதியாக நீராவி காட்மியம் நெடுவரிசையில் செலுத்தப்படுகிறது. அங்கு இது கொதிநிலை துத்தநாகத்தின் கொதிநிலைக்கு கீழே ஓர் இடைநிலை வெப்பநிலைக்கு குளிர்விக்கப்படுகிறது, ஆனால் அது இன்னும் காட்மியத்தின் கொதிநிலைக்கு (767 பாகை செல்சியசு) மேலே இருக்கும். துத்தநாகம் ஒரு சுத்திகரிக்கப்பட்ட திரவமாக கீழே வெளியேறுகிறது, காட்மியம் நீராவியாக மேலே வெளியேறுகிறது.
# மாமத்வான் சுரங்கம்



**மாமத்வான் சுரங்கம்** (*Mamatwan mine*) தென்னாப்பிரிக்காவின் ஒன்பது மாகாணங்களில் ஒன்றான வடக்கு கேப் மாகாணத்தில் அமைந்துள்ள ஒரு சுரங்கமாகும். மாமத்வான் சுரங்கம் தென்னாப்பிரிக்காவின் மிகப்பெரிய மாங்கனீசு இருப்புக்களில் ஒன்றாகும். 433 மில்லியன் டன் மாங்கனீசு தாது கையிருப்பாக இருக்கும் நிலையில் இது மதிப்பீட்டில் 40% மாங்கனீசு உலோகத்தைக் கொண்டுள்ளது..
# மோசம் சா



**மோசாம் சா, வாலாசன் சாசதா** (*Moazzam Jah, Walashan Shahzada*) நவாப் மிர் சர் **சுசாத் அலி கான் சித்திக் பகதூர்**, (21 டிசம்பர் 1907 - 15 செப்டம்பர் 1987), ஐதராபாத் இராச்சியத்தின் கடைசி நிசாம் ஓசுமான் அலி கான், மற்றும் அவரது முதல் மனைவி துல்கன் பாசா பேகம் ஆகியோரின் மகன் ஆவார். .  

இவர் முதலில் உதுமானியப் பேரரசின் கடைசி இளவரசிகளில் ஒருவரான நிலோபர் பரகத் பேகம் (4 ஜனவரி 1916 - 12 ஜூன் 1989) என்பவரை மணந்தார். பின்னர் இவர் அன்வாரி பேகம் சாகிபா மற்றும் இரசியா பேகம் சாகிபா என்ற இரண்டு மனைவிகளையும் மணந்தார். 1947 ஆம் ஆண்டில், ஐக்கிய இராச்சியத்தின் ஆறாம் ஜோர்ஜ் மூலம் இவருக்கு தனிப்பட்ட உயர்நிலைத் தகுதி வழங்கப்பட்டது.  

மோசம் சா ஒரு கவிதை ஆர்வலராக இருந்தார். கவிஞர் நசிம் அபாண்டி ஆக்ராவிலிருந்து ஐதராபாத்து மாநிலத்திற்கு குடிபெயர்ந்த பிறகு அவருடன் நெருங்கிய தொடர்பு கொண்டிருந்தார். இளவரசர் *ஷாஜி* என்ற புனைப்பெயரில் கவிதையும் எழுதினார்.  

இளவரசார் ஐதராபாத்தில் உள்ள மலைக்கோட்டை அரண்மனையில் தங்கியிருந்தார். ஐதராபாத்தில் உள்ள பிரபலமான ஒரு சந்தை இவரது பெயரால் மோசாம் சா சந்தை என அழைக்கப்படுகிறது.  

## ஆரம்ப கால வாழ்க்கை
மோசாம் சா 2 சனவரி 1908 இல் மிர் சுசாத் அலி கான் என்ற பெயரில் பிறந்தார். இவரது தந்தை மிர் ஓசுமான் அலி கான், பிரித்தானிய இந்தியாவின் ஐதராபாத் மாநிலத்தின் கடைசி நிசாம் ஆவார். இவரது தாயார் துல்கன் பாசா பேகம் ஓசுமான் அலி கானின் முதல் மனைவி. இவருக்கு ஆசம் சா என்ற ஒரு மூத்த சகோதரரும் இருந்தார்.  

இவரது இளமை பருவத்தில், இவர் 'இளைய இளவரசர்' என்று பிரபலமாக அறியப்பட்டார். இவர் தனது தந்தை நிசாமிடமிருந்து ஆண்டு மானியமும் பெற்றார்.  

## கவிஞர்
மோசாம் சா "ஷாஜி" என்ற புனைப்பெயரில் உருது கவிதைகள் மற்றும் *கசல்களை* இயற்றினார். ஹில் போர்ட் அரண்மனையில் இவர் தனது சொந்த கவிதை மன்றத்தை அமைத்தார். அதில் இலக்னோ மற்றும் தில்லியைச் சேர்ந்த சுமார் 30 உருது கவிஞர்கள் இருந்தனர். புலவர்கள் மாலையில் இவருடைய அரசவைக்கு வருவது வழக்கம். நள்ளிரவு வரையிலும் விருந்து நடந்தது. இளவரசர் அரசவையில் தானே இயற்றிய கவிதைகளை வாசிப்பார். இவருக்குப் பிறகு, மற்ற கவிஞர்கள் தங்கள் சொந்தக் கவிதைகளை வாசிப்பர். வைகறை தொழுகையின் பாங்கு (தொழுகைக்கான இசுலாமிய அழைப்பு) வரை இது தொடர்ந்தது. இளவரசர் மோசம் சாவுக்கு இமாயத் அலி மிர்சா என்ற ஒரு பேரன் இருந்தார். அவர் 1990 களில் நிசாமின் நகைகளை இந்திய அரசிடம் ஒப்படைப்பதில் ஈடுபட்டார்.
# சோகி, இமாச்சலப் பிரதேசம்


**சோகி** (*Shogi, Himachal Pradesh*) என்பது இந்தியாவின் இமாச்சலப் பிரதேசத்தின் சிம்லா மாவட்டத்தில் அமைந்துள்ள ஒரு கிராமமாகும். துணை மாவட்டத் தலைமையகமான சிம்லாவிலிருந்து 15 கிமீ தொலைவில் இந்த கிராமம் அமைந்துள்ளது. 15 ஆவது இந்திய மக்கள் தொகை கணக்கெடுப்பின் போது இக்கிராமத்தில் 685 ஆண் மக்கள் மற்றும் 571 பெண் மக்கள் தொகையுடன் 1,256 மக்கள் இருந்தனர். சோகி கிராமம் கோவில்களின் கிராமமாக அறியப்படுகிறது.  
## மக்கள் தொகை
| மொத்த மக்கள் தொகை | 1,256 | 685 | 571 |  |
| --- | --- | --- | --- | --- |
| கற்றவர்கள் | 1,000 | 561 | 439 |  |
| கல்லாதவர்கள் | 256 | 124 | 132 | } |

## அமைவிடம்
சோகி கிராமம் கடல் மட்டத்திலிருந்து 5873 அடி உயரத்தில் அமைந்துள்ளது. தாரா தேவி கோயில், அனுமான் கோயில், காளி கோயில் போன்றவை இங்குள்ள சுற்றுலாப் பயணிகளைக் கவரும் இடங்களாகும். சுற்றுலாப் பயணிகள் சிம்லா மற்றும் கல்காவிலிருந்து இமயமலை ராணி இரயிலில் ஏறி சோகியை அடையலாம். சிம்லாவிலிருந்து கிடைக்கும் வாடகை வாகனங்கள் மற்றும் பேருந்துகள் மூலமாகவும் மக்கள் சோகி கிராமத்திற்குப் பயணிக்கலாம்.
# பண்டைக் கிரேக்க மொழி


*ஒடிசியின்* தொடக்கம்]]  

**பண்டைக் கிரேக்க மொழி** (Ancient Greek) என்பது தோராயமாக பொ. ஊ. மு. 1,500 முதல் பொ. ஊ. மு. 300 வரையிலான காலத்தில் பண்டைக் கிரேக்கம் மற்றும் பண்டைய உலகில் பயன்படுத்தப்பட்டு வந்த கிரேக்க மொழியின் வடிவங்களை உள்ளடக்கியதாகும். இது அடிக்கடி தோராயமாக பின்வரும் காலங்களாகப் பிரிக்கப்படுகிறது: மைசேனிய கிரேக்கம் , இருண்ட காலங்கள் , தொல் அல்லது காவிய காலம் மற்றும் பாரம்பரிய காலம் .  

ஓமர் மற்றும் பொ. ஊ. மு. 5ஆம் நூற்றாண்டின் ஏதெனிய வரலாற்றாளர்கள், நாடக ஆசிரியர்கள் மற்றும் தத்துவவாதிகளின் மொழி பண்டைக் கிரேக்கம் ஆகும். ஆங்கிலேய சொல் தொகுதிக்குப் பல சொற்களை இது பங்களித்துள்ளது. மறுமலர்ச்சி காலம் முதல் மேற்குலகத்தின் கல்வி நிலையங்களில் ஆய்வுக்கு உட்படுத்தப்பட்ட ஒரு தரப்படுத்தப்பட்ட பாடமாக இது உள்ளது.  

எலனியக் காலம் முதல் பண்டைக் கிரேக்கத்திற்குப் பிந்தைய மொழியானது கொயினே கிரேக்கம் என்று அழைக்கப்படுகிறது. இது ஒரு தனியான வரலாற்று நிலையாகக் கருதப்படுகிறது. இதன் தொடக்க வடிவமானது அத்திய கிரேக்கத்தை ஒத்தும், இதன் கடைசி வடிவமானது நடுக் கால கிரேக்கத்தை ஒத்திருந்த போதிலும் இது இவ்வாறாகக் கருதப்படுகிறது. பண்டைக் கிரேக்கத்தின் வட்டார மொழிகளும் ஏராளமாக உள்ளன. அத்திய கிரேக்கமானது கொயினே கிரேக்கமாக வளர்ச்சி அடைந்தது.
# பாரகான்


1948 ஆம் ஆண்டு ஏப்ரல் 15 ஆம் தேதி இந்திய ஒன்றியத்துடன் சங்கரி இணைப்பு ஒப்பந்தத்தில் கையெழுத்திட்டார்  

## அணுகல்
பாரகான் சிம்லா நகரத்திலிருந்து 91 கி.மீ. தொலைவில் கிங்கல் - பசந்த்பூர் சாலையில் கிங்கல் கிராமத்திலிருந்து தேசிய நெடுஞ்சாலை எண் ஐந்திற்கு அருகில் 8 கி.மீ. தொலைவில் அமைந்துள்ளது. அருகிலுள்ள விமான நிலையம் மற்றும் இரயில் நிலையம் ஆகியன சிம்லா நகரில் உள்ளது. சிம்லாவிலிருந்து பாரகானுக்கு வழக்கமான பேருந்து சேவைகள் உள்ளன.  

## அரசு
பாரகான் கிராமம் நர்கண்டா தொகுதிக்கு உட்பட்ட கிராம பஞ்சாயத்து ஆகும்.  

இமாச்சலப் பிரதேச சட்டமன்றத்தில் தியோக் சட்டமன்றத் தொகுதியின் கீழ் பிரதிநிதித்துவப்படுத்தப்படுகிறது.  

மக்களவையில் இது சிம்லா நாடாளுமன்றத் தொகுதியின் கீழ் பிரதிநிதித்துவப்படுத்தப்படுகிறது.  

2022 ஆம் ஆண்டு ஆகத்து மாதம் 16 ஆம் தேதியன்று இமாச்சல முதல்வர் குமார்சைனின் கீழ் புதிய துணைத் தாலுகாவாக பாரகானை அறிவித்தார்.  

2022 ஆம் ஆண்டு திசம்பர் மாதம் 21 ஆம் தேதியன்று இமாச்சல் பிரதேச முதல்வர், முந்தைய அரசாங்கத்தால் உருவாக்கப்பட்ட பாரகான் உட்பட அனைத்து துணை தாலுகாக்களையும் மறுஅறிவிப்பு செய்தார்.  

## கல்வி
- அரசு மூத்தோர் மேல்நிலைப் பள்ளி 1922 ஆம் ஆண்டில் சாங்ரியின் ஆட்சியாளர்களால் நிறுவப்பட்டது மற்றும் பின்னர் மேம்படுத்தப்பட்டது. கார்கில் போர் தியாகி சாகீத்து சத்தீசு குமாரின் பெயர் பாரகானில் இருந்து மாற்றப்பட்டது.
# சுனில் சத்திரபால் கேதார்



**சுனில் சத்திரபால் கேதார்** (*Sunil Chhatrapal Kedar*) (பிறப்பு: 7 மே 1961) மகாராஷ்டிரா அரசின் முன்னாள் அமைச்சரும் , இந்திய தேசிய காங்கிரசு கட்சியின் அரசியல்வாதியும் ஆவார். நாக்பூர் நகரத்தில் பிறந்த சுனில் சத்திரபால் கேதார், சவ்னர் சட்டமன்றத் தொகுதியிலிருந்து மகாராஷ்டிர சட்டமன்ற உறுப்பினராக 5 முறை வென்றுள்ளார். சுனில் கேதாரின் தந்தை சத்திரபால் ஆனந்தராவ் கேதார் மகாராட்டிர அரசின் முன்னாள் அமைச்சர் ஆவார்.).  
## தகுதி நீக்கம்

இவர் 2002ல் நாக்பூர் மத்திய கூட்டுறவு வங்கியின் தலைவராக இருந்த காலத்தில், வங்கிப் பணத்தை தனியார் நிறுவனம் வாயிலாக நிதி முதலீடு செய்யும் போது விதிகள் மீறப்பட்டதில், வங்கிக்கு ரூபாய் 125 கோடி இழப்பு ஏற்பட்ட வழக்கை விசாரித்த சிறப்பு நீதிமன்றம் சுனில் சத்திரபால் கேதாருக்கு 5 ஆண்டு சிறை தண்டனை விதித்தது..  

இதனால் மக்கள் பிரதிநித்துவ சட்டத்தின் கீழ் இவரை 24 டிசம்பர் 2023 முதல் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.  

## இதனையும் காண்க
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
- சிறப்பு நீதிமன்றங்கள் (மக்கள் பிரதிநிதிகள்)
- மக்கள் பிரதிநிதித்துவ சட்டம் 1951
# புனா டீ அட்டகாமா

நாட்டின் அட்டகாமா பாலைவனத்தின் நீட்சியான புனா டீ அட்டகாமா பாலைவனம் (பச்சை நிறம்), சிலி நாட்டுப் பகுதியில் உள்ள அட்டகாமா பாலைவனம் (ஆரஞ்சு நிறத்தில்)]]  
நாட்டின் சலார் டீ அட்டகாமா பாலைவனப் பகுதி]]  

**புனா டீ அட்டகாமா** அல்லது **அட்டகாமா பீடபூமி** (*Puna de Atacama* or *Atacama Plateau*) தென் அமெரிக்கவின் அந்தீசு மலைத்தொடரின் வடக்கில் அமைந்த மேட்டு நிலம் ஆகும். அட்டகாமாக பாலைவனத்தின் நீட்சியான புனா டீ அட்டகாமா மேட்டு நிலம் அர்ஜென்டீனா நாட்டில் 85% மற்றும் சிலி நாட்டில் 15% வரை பரவியுள்ளது. '''  
## புவியியல்
புனா டீ அட்டகாமா மேட்டு நிலம், அந்தீசு மலைத்தொடரில், கடல் மட்டத்திலிருந்து 4500 மீட்டர் உயரத்தில், 1,80,000 சதுர கிலோ மீட்டர் பரப்பில் அர்ஜென்டீனா மற்றும் சிலி நாடுகளில் அமைந்துள்ளது.  
## உப்பு நீர் தடாகங்கள்
அர்ஜென்டினாவில் உள்ள புனா டீ அட்டகாமாவில் உள்ள உலகின் தனித்துவமான உப்பு நீர் தடாகத்தில் 350 கோடி ஆண்டுகளாக வாழும் நுண்ணுயிர்களை கண்டுபிடித்துள்ளனர். இத்தடாகத்தின் நீர் ஆர்சனிக் வேதிப்பொருட்க நிறைந்துள்ளது மற்றும் தற்போதைய கடல்களை விட அதிக உப்புத் தன்மை வாய்ந்ததாக உள்ளது.
# நீலபு ராமி ரெட்டி



**நீலபு ராமி ரெட்டி** (*Neelapu Rami Reddy*) இந்தியாவைச் சேர்ந்த ஒரு தடகள விளையாட்டு வீரராவார். 1965 ஆம் ஆண்டு சூன் மாதம் முதல் தேதியன்று இவர் பிறந்தார். ஆந்திரப் பிரதேச மாநிலத்தைச் சேர்ந்த இவர் விரைவோட்டப் போட்டிகளில் பங்கேற்று தேசிய தடகள வெற்றியாளராகத் திகழ்ந்தார். 1980 ஆம் ஆண்டுகள் மற்றும் 1990 ஆம் ஆண்டுகளின் முதல் பாதியில் பத்தாண்டுகளுக்கு மேலாக இவர் தேசிய போட்டியில் ஆதிக்கம் செலுத்தினார். 1994 ஆம் ஆண்டு போட்டி விளையாட்டுகளில் இருந்து ஓய்வு பெற்ற பிறகு, தென் மத்திய இரயில்வே அணியின் தலைமை பயிற்சியாளராகவும், இந்திய இரயில்வேயின் விரைவோட்டப் பயிற்சியாளராகவும் நியமிக்கப்பட்டார்.
# ஸ்ரீ முக்த்சர் சாகிப்


புகைப்படம்]]  

**சிறீ முக்த்சர் சாகிப்** (*Sri Muktsar Sahib*), இந்தியாவின் பஞ்சாப் மாநிலத்தில் உள்ள முக்த்சர் சாகிப் மாவட்டத்தின் நிர்வாகத் தலைமையிடம் மற்றும் நகராட்சி ஆகும். 2011ம் ஆண்டின் கணக்கெடுப்பின்படி, இதன் மக்கள் தொகை 1,17,085 ஆகும்.சிறீ முக்த்சர் மாவட்டத்தின் சராய்நாகா கிராமத்தில் சீக்கியர்களின் இராண்டாவது குருவான அங்கத் தேவின் பிறந்தார்.இந்நகரத்தில் 29 டிசம்பர் 1705 அன்று முகலாயப் பேரரசுப் படைகளுக்கும், *மாய் பாகோ* எனும் சீக்கியப் பெண் தலைமையிலான 40 சீக்கிய வீரர்களுக்கும் இடையே சண்டை நடைபெற்றது.  
## அமைவிடம்
பஞ்சாப் மாநிலத்தின் தென்மேற்கில், மால்வா பிரதேசத்தில், தார் பாலைவனத்திற்கு வடக்கே அமைந்த சிறீ முக்த்சர் சாகிப் நகரம், சண்டிகர் நகரத்திற்கு கிழக்கே 246 கிலோ மீட்டர் தொலைவிலும், தில்லிக்கு வடமேற்கே 385 கிலோ மீட்டர் தொலைவிலும் உள்ளது.  
## மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி,23,644 வீடுகளும்; 23 வார்டுகளும் கொண்ட முக்த்சர் சாகிப் நகரத்தின் மக்கள் தொகை 1,16,747 ஆகும். அதில் ஆண்கள் 61,725 மற்றும் பெண்கள் 55,022 ஆக உள்ளனர். 6 வயதிற்குற்பட்ட குழந்தைகள் 13,981 ஆக உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். சராசரி எழுத்தறிவு 76.49% ஆக உள்ளது. பட்டியல் சாதியினரும் பட்டியல் பழங்குடியினரும் முறையே 32.88 % மற்றும் 0 ஆக உள்ளனர். இந்துக்கள் 55.56%, சீக்கியர் 42.77%, இசுலாமியர் 1.09%, கிறித்துவர் 0.34% மற்றும் பிறர் 0.25% ஆக உள்ளனர்இந்நகரத்தில் மால்வாய் கிளைமொழி அதிகம் பேசப்படுகிறது.  
## போக்குவரத்து
### தொடருந்து நிலையம்
குற்றகலப் பாதையால் இணைக்கப்பட்டுள்ள முக்த்சர் சாகிப் தொடருந்து நிலையத்திற்கு அன்றாடம் 12 தொடருந்துகள் வந்து செல்கிறது.  

## இதனையும் காண்க
- மால்வா (பஞ்சாப்)
# ஒல்ப்காங் ஹான்


**ஒல்ப்காங் ஹான்** (*Wolfgang Hahn*) ஒரு செருமானியக் கணிதவியலாளர் ஆவார். இவர் 1911 ஆம் ஆண்டு ஏப்ரல் மாதம் 30 ஆம் தேதி முதல் 1998 ஆம் ஆண்டு ஜனவரி மாதம் 10 ஆம் தேதி வரை வாழ்ந்தார். இவர் சிறப்பு சார்புகளில், குறிப்பாக செங்குத்தான பல்லுறுப்புக்கோவைகளில் ஆய்வு செய்தார்.  

இவர் ஹான் பல்லுறுப்புக்கோவைகள், ஹான் வேறுபாடு, ஹான் க்யூ-கூடுதல் (அல்லது ஜாக்சன் -ஹான்-சிக்லர் க்யூ-கூடுதல்), மற்றும் ஹான்-எக்ஸ்டன் க்யூ-பெசல் சார்பு ஆகியவற்றை அறிமுகப்படுத்தினார். இவர் ஆஸ்திரிய கணித சங்கத்தின் கௌரவ உறுப்பினராக இருந்தார்.
# அயோடோபென்சீன் இருகுளோரைடு


**அயோடோபென்சீன் இருகுளோரைடு** (*Iodobenzene dichloride*) என்பது C<sub>6</sub>H<sub>5</sub>Cl<sub>2</sub>I என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். சுருக்கமாக  
(PhICl2) என்ற வாய்ப்பாட்டல் இச்சேர்மம் எழுதப்படுகிறது. குளோரின் கொண்ட அயோடோபென்சீனின் அணைவுச் சேர்மமாக அயோடோபென்சீன் இருகுளோரைடு பார்க்கப்படுகிறது. கரிம வேதியியலுக்கான வினையாக்கியாக இது ஓர் ஆக்சிகரணியாகவும் குளோரினேற்ற முகவராகவும் பயன்படுத்தப்படுகிறது.  

## வேதிக் கட்டமைப்பு
ஒற்றை-படிக எக்சுகதிர் படிகவியல் இதன் கட்டமைப்பை தீர்மானிக்க பயன்படுத்தப்பட்டது. மத்திய அயோடின் அணுவை முன்வைத்து T-வடிவ வடிவவியலை ஏற்றுக்கொள்கிறது என வலுவளவு ஓட்டு இலத்திரன் சோடிகளின் தள்ளுகைக் கொள்கையின் மூலம் கணிக்க முடியும்.  

## தயாரிப்பு
அயோடோபென்சீன் இருகுளோரைடு நிலைப்புத் தன்மை கொண்டதல்ல என்பதால் பொதுவாக வணிக ரீதியாக கிடைக்காது. குளோரோஃபார்மில் கரைக்கப்பட்ட அயோடோபென்சீனின் கரைசல் வழியாக குளோரின் வாயுவை அனுப்புவதன் மூலம் இது தயாரிக்கப்படுகிறது. இக்கரைசலில் இருந்து வீழ்படிவாக அயோடோபென்சீன் இருகுளோரைடு கிடைக்கிறது. இதே எதிர்வினை வழிகாட்டும் தொழிற்சாலை அளவிலும் (20 கிலோ) பதிவாகியுள்ளது.  

:Ph-I + Cl<sub>2</sub> → PhICl<sub>2</sub>  

ஐதரோகுளோரிக் அமிலத்தின் மீது சோடியம் ஐப்போகுளோரைட்டின் செயல்பாட்டின் மூலம் அமைவிடச் சூழலில் உருவாக்கப்பட்ட குளோரினின் உபயோகத்தை உள்ளடக்கிய ஒரு மாற்று தயாரிப்பு முறையும் விவரிக்கப்படுகிறது.  

## வினைகள்
அயோடோபென்சீன் டைகுளோரைடை காரக் கரைசல்களைக் கொண்டு நீராற்பகுப்பு செய்தால் அயோடோசோபென்சீனும் (PhIO) சோடியம் ஐப்போகுளோரைட்டால் ஆக்சிசனேற்றம் செய்தால் அயோடாக்சிபென்சீனும் (PhIO2) உருவாகின்றன.  

கரிமத் தொகுப்பு வினைகளில் அயோடோபென்சீன் இருகுளோரைடு ஆல்கீன்கள் தேர்ந்தெடுக்கப்பட்ட குளோரினேற்றத்திற்கான வினையாக்கியாகப் பயன்படுத்தப்படுகிறது.
# லால் பகதூர் நகர் சட்டமன்றத் தொகுதி

**லால் பகதூர் நகர் சட்டமன்றத் தொகுதி** (*Lal Bahadur Nagar Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். 2009 பொதுத் தேர்தலுக்குச் சற்று முன்பு உருவாக்கப்பட்ட இந்த தொகுதி ரங்கா ரெட்டி மாவட்டத்தில் உள்ள 14 தொகுதிகளில் ஒன்றாகும். இது பெருநகர ஐதராபாத்து மாநகராட்சியின் 24 தொகுதிகளின் ஒன்றாகவும் மல்காஜ்கிரி மக்களவைத் தொகுதியின் ஒரு பகுதியாகவும் உள்ளது. இது லால் பகதூர் நகர் மற்றும் அதன் சுற்றுப்புறங்களை உள்ளடக்கியது.  

## மண்டலங்கள்
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:  

## தொகுதியின் பரப்பளவு
2002ஆம் ஆண்டின் எல்லை நிர்ணயச் சட்டத்தின்படி இத்தொகுதி 2009 பொதுத் தேர்தலுக்கு முன்பு உருவாக்கப்பட்ட ஒரு புதிய தொகுதியாகும்; .  

சட்டமன்றத் தொகுதி தற்போது பின்வரும் சுற்றுப்புறங்களை உள்ளடக்கியது:  
| எல்பி நகர் | ரங்கா ரெட்டி |  |
| --- | --- | --- |
| சம்பாபேட் |  |  |
| கர்மங்காட் |  |  |
| வனஸ்தலிபுரம் |  |  |
| **ஹயாத் நகர்** |  |  |
| ரங்கா ரெட்டி | ஐதராபாத்து |  |
| தில்சுக்நகர் | ரங்கா ரெட்டி |  |
| **சரூர்நகர்** (பகுதி) |  |  |
| காடியன்னாரம் (பகுதி) |  |  |
| பிஎன் ரெட்டி நகர் | ரங்கா ரெட்டி | } |

## சட்டமன்ற உறுப்பினர்கள்

| காலம் | சட்டமன்ற உறுப்பினர் | கட்சி |
| --- | --- | --- |
| 2009-14 | டி. சுதீர் ரெட்டி | இந்திய தேசிய காங்கிரசு |
| 2014-2018 | ஆர். கிருஷ்ணையா | தெலுங்கு தேசம் கட்சி |
| 2018-2023 | டி. சுதீர் ரெட்டி | இந்திய தேசிய காங்கிரசு |
| 2023- | பாரத் இராட்டிர சமிதி | } |

## தேர்தல் முடிவுகள்
# என்றி இரெபெல்லோ


**என்றி மால்கம் இரெபெல்லோ** (*Henry Malcolm Rebello*) இந்தியாவைச் சேர்ந்த ஒரு தடகள விளையாட்டு வீரராவார். என்றி மால்கம் இரெபெல்லோ என்ற பெயராலும் இவர் அறியப்படுகிறார். 1928 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார். மும்முறை தாண்டும் விளையாட்டில் இந்தியாவின் பிரதிநிதியாக இவர் பங்கேற்று விளையாடினார். 1948 ஆம் ஆண்டு இலண்டனில் நடந்த இந்தியாவின் முதல் சுதந்திர ஒலிம்பிக் போட்டியில் பங்கேற்றார். இந்திய விமானப்படையில் 1980 ஆம் ஆண்டு இந்திய இராணுவத்தில் கர்னலுக்கு இணையாகக் கருதப்படும் ஒரு குழு தலைவராக பணியிலிருந்து ஓய்வு பெற்றார்.  

என்றி இரெபெல்லோ 2013 ஆம் ஆண்டு ஆகத்து மாதம் 27 ஆம் தேதியன்று காலமானார்.
# இராஜேந்திரநகர் சட்டமன்றத் தொகுதி


**இராஜேந்திரநகர் சட்டமன்றத் தொகுதி** (*Rajendranagar Assembly constituency*) என்பதுஇந்தியாவின் தெலங்காணா சட்டப் பேரவையின் சட்டமன்றத் தொகுதியாகும். இது ரங்கா ரெட்டி மாவட்டத்தில் உள்ள தொகுதிகளில் ஒன்றாகும். இது செவெள்ள மக்களவைத் தொகுதியின் ஒரு பகுதியாகும். பெருநகர ஐதராபாத்து மாநகராட்சியின் 24 தொகுதிகளில் இதுவும் ஒன்றாகும்.  

டி.பிரகாசு கவுட் தற்போது இத்தொகுதியின் சட்டமன்ற உறுப்பினராக உள்ளார்.  

## கண்ணோட்டம்
இது 2009 பொதுத் தேர்தலில் (2002ஆம் ஆண்டின் எல்லை நிர்ணயச் சட்டத்தின்படி) செவெள்ளா சட்டமன்றத் தொகுதியிலிருந்து பிரிக்கப்பட்டு புதிதாக உருவாக்கப்பட்ட தொகுதியாகும். இராஜேந்திரநகர் சட்டமன்றத் தொகுதியில் நான்கு நகராட்சிப் பிரிவுகள் உள்ளன - சிவராம்பள்ளி, மைலார்தேவ்பள்ளி, இராஜேந்திரநகர் மற்றும் அத்தாப்பூர். ஹாசன் நகர் மற்றும் சாசுதிரிபுரம் போன்ற பகுதிகள் பழைய நகரப் பகுதிகளான பகதூர்புரா மற்றும் சந்திரயாங்குட்டாவின் மையப்பகுதியை எல்லையாகக் கொண்டுள்ளன. சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2009 | டி. பிரகாசு கவுட் | தெலுங்கு தேசம் கட்சி |
| 2014 |  |  |
| 2018 | தெலங்காணா இராட்டிர சமிதி |  |
| 2023 | பாரத் இராட்டிர சமிதி | } |

## தேர்தல் முடிவுகள்
### 2023

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# கமல்சீத்து சாந்து



**கமல்சீத்து சாந்து** (*Kamaljeet Sandhu*) இந்தியாவைச் சேர்ந்த ஒரு தடகள விளையாட்டு வீரராவார். கமல்சீத்து கவுர் கூனர் என்ற பெயராலும் இவர் அறியப்படுகிறார். 1948 ஆம் ஆண்டு ஆகத்து மாதம் 20 ஆம் தேதியன்று இவர் பிறந்தார். சிந்தியா கன்யா வித்யாலயாவின் முன்னாள் மாணவராக அறியப்படுகிறார். 1970 ஆம் ஆண்டு நடைபெற்ற பேங்காக்கு ஆசிய விளையாட்டுப் போட்டிகளில் 400 மீ ஓட்டப்பந்தயத்தில் தங்கப் பதக்கம் வென்ற இந்தியப் பெண் வீராங்கனையான இவர் பந்தய தூரத்தை 57.3 வினாடிகளில் கடந்தார். ஆசிய விளையாட்டுப் போட்டிகளில் தனிநபர் தங்கப் பதக்கம் வென்ற முதல் இந்தியப் பெண் வீராங்கனை என்ற சிறப்புக்குரியவராகக் கருதப்படுகிறார். இந்தியாவின் பஞ்சாப் மாநிலத்தைச் சேர்ந்த இவருக்கு 1971 ஆம் ஆண்டில் பத்மசிறீ விருது வழங்கப்பட்டது.  

1971 ஆம் ஆண்டு இத்தாலி நாட்டின் டுரினில் நடைபெற்ற உலக பல்கலைக்கழக விளையாட்டுப் போட்டியில் 400 மீட்டர் ஓட்டப் பந்தயத்தில் இறுதிப் போட்டியாளர்களில் ஒருவராக இருந்தார். 1972 ஆம் ஆண்டு நடைபெற்ற மியூனிக் ஒலிம்பிக்கில் பெண்கள் 400 மீட்டர் ஓட்டத்தில் பங்கேற்றார். 1973 ஆம் ஆண்டு தடகளப் போட்டிகளில் இருந்து ஓய்வு பெற்றார்.  

தேசிய அளவிலான கூடைப்பந்து மற்றும் பல்கலைக்கழகங்களுக்கு இடையேயான வளைதடிப் பந்தாட்ட வீரராகவும் இருந்தார். 1982 ஆம் ஆண்டு நடைபெற்ற ஆசிய விளையாட்டுப் போட்டிகளுக்கு இந்தியப் பெண்கள் ஓட்டப்பந்தய அணியின் பயிற்சியாளராகச் சென்றார்.
# சோரா சிங்



**சோரா சிங்** (*Zora Singh*) இந்தியாவைச் சேர்ந்த ஒரு தடகள விளையாட்டு வீரராவார். 1928 ஆம் ஆண்டு சூன் மாதம் 06 ஆம் தேதியன்று லூதியானா மாவட்டத்தில் உள்ள தல்வாண்டி குர்த் கிராமத்தில் தனோவா சாதியைச் சேர்ந்த ஜாட் குடும்பத்தில் இவர் பிறந்தார். 1960 ஆம் ஆண்டு இத்தாலியின் ரோம் நகரத்தில் நடந்த கோடைகால ஒலிம்பிக்கில் இந்தியாவை பிரதிநிதித்துவப்படுத்தினார். ஆண்கள் 20 கிலோமீட்டர் நடைப் போட்டியில் 1:43:19.8 என்ற நேரத்தில் கடந்து 20 ஆவது இடத்தைப் பிடித்தார். இதே ஒலிம்பிக் போட்டியில் 50 கிலோமீட்டர் நடைப்போட்டியில் 4-37:44.6 என்ற நேரத்தில் கடந்து எட்டாவது இடத்தைப் பிடித்தார். 2005 ஆம் ஆண்டு அக்டோபர் மாதம் 9 ஆம் தேதியன்று சோரா சிங் காலமானார்.
# கடல் கல்லறை



**கடல் கல்லறை** (Marine Cemetery) என்பது இந்தியாவின் கேரள மாநிலத்திலுள்ள கோழிக்கோட்டின் பேப்பூர் கடற்கரையில் அமைந்துள்ள ஒரு கலை நிறுவல் அமைப்பாகும். அழிந்து வரும் ஒன்பது கடல் மற்றும் ஆற்றங்கரை உயிரினங்களுக்காக இந்நிறுவல் அர்ப்பணிக்கப்பட்டுள்ளது. முன்னதாக கடற்கரையில் இருந்து சேகரிக்கப்பட்ட 2,000 நெகிழிக் குப்பிகளால் ஆனதாகும். கடல் கல்லறை 2019 ஆம் ஆண்டில் திறக்கப்பட்டது.  

## வரலாறு
நெகிழிக் கழிவுகள், நீர் மாசுபாடு, காலநிலை மாற்றம் மற்றும் அதிகப்படியான சுரண்டல் போன்றவற்றால் அழிந்து வரும் கடல் மற்றும் ஆற்றங்கரை உயிரினங்களுக்காக கடல் கல்லறை அர்ப்பணிக்கப்பட்டுள்ளது . கலை நிறுவல் அமைப்பு ஒரு விழிப்புணர்வு முயற்சியாகும்.  

நவம்பர் 2019 ஆம் ஆண்டு நவம்பர் மாதத்தில் சுமார் 80 தன்னார்வலர்கள் குழு பேப்பூர் கடற்கரையை சுத்தம் செய்து 800 கிலோவுக்கும் மேற்பட்ட நெகிழிக் குப்பையை சேகரித்தது. இக்குப்பை மறுசுழற்சிக்காக கோழிக்கோடு மாநகராட்சியிடம் ஒப்படைக்கப்பட்டது. 2,000 நெகிழிக் குப்பிகள் மட்டும் ஒப்படைக்காமல் விடப்பட்டன, பின்னர் அவை கலை நிறுவலுக்குப் பயன்படுத்தப்பட்டன. பேப்பூர் துறைமுக நிர்வாகம், கோழிக்கோடு மாவட்ட அதிகாரிகள் மற்றும் சுற்றுச்சூழல், வனம் மற்றும் காலநிலை மாற்ற அமைச்சகத்தின் தூய்மையான கடற்கரை இயக்கத்தின் கீழ், காலநிலை ஆர்வலர் ஆகாசு ராணிசன் மற்றும் சொறிமீன் நீர்விளையாட்டு அமைப்பினர் மூலம் இந்த நினைவுச்சின்னம் உருவாக்கப்பட்டது. உலக வனவிலங்கு பாதுகாப்பு தினமான திசம்பர் மாதம் 4 ஆம் தேதியன்று 2019 ஆம் ஆண்டு கோழிக்கோடு மாவட்ட ஆட்சியர் எசு.சாம்பசிவ ராவ் மற்றும் பேப்பூர் தொகுதி சட்டமன்ற உறுப்பினர் வி.கே.சி மம்மது கோயா ஆகியோரால் திறக்கப்பட்டது.  

## நிறுவல்

இந்த நிறுவலில் ஒன்பது குறிப்பான்கள் உள்ளன, ஒவ்வொன்றும் அழிந்து வரும் கடல் மற்றும் ஆற்றங்கரை உயிரினங்களுக்காக அர்ப்பணிக்கப்பட்டவையாகும். கல்லறை வடிவ இரும்பு சட்டங்களில் நெகிழிக் குப்பிகளால் இவை கட்டப்பட்டுள்ளன. இவற்றில் எட்டு குறிப்பான்கள் உயரத்தில், கடல் குதிரை, கிளி மீன், தோல்முதுகு ஆமை, , கடல் ஆமைகள், கழுகு கதிர் மீன்கள், வேளா மீன், ஆவுளியா அல்லது கடற்பசு, வரிக்குதிரை சுறா, மற்றும் சுத்தியல் சுறா ஆகிய உயிரினங்களுக்காக அர்ப்பணிக்கப்பட்டுள்ளன. எஞ்சியிருக்கும் ஒரு குறிப்பான் உயரம் கொண்டதாகும். அழிந்து வரும் பூர்வீக நன்னீர் மீன் இனமான உரோசுலின் சுறாவுக்கு அர்ப்பணிக்கப்பட்டுள்ளது.